Ir-Regolament tal-Kummissjoni (KE) Nru 1434/97
tat-23 ta’ Lulju 1997
li jemenda r-Regolament (KE) Nru 1267/94 li japplika l-patti ta’ ftehim bejn l-Unjoni Ewropea u pajjiżi terzi dwar l-għarfien komuni ta’ ċertu xorb spirituż
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1576/89 tad-29 ta’ Mejju 1989 li jippreskrivi regoli ġenerali dwar id-definizzjoni, id-deskrizzjoni u l-preżentazzjoni ta’ xorb spirituż [1], kif l-aħħar emendat bl-Att ta’ l-Adeżjoni ta’ l-Awstrija, il-Finlandja u l-Isvezja, u b’mod partikolari l-Artikolu 11 tiegħu,
Billi l-Unjoni Ewropea iffirmat ftehim ma’ l-Istati Uniti tal-Messiku dwar l-għarfien komuni u l-protezzjoni ta’ denominazzjonijiet fis-settur tax-xorb spirituż; billi dak il-ftehim jipprovdi għall-applikazzjoni fl-Unjoni Ewropea tal-mizuri meħtieġa biex tiġi żgurata l-protezzjoni tad-denominazzjonijiet tal-Messiku; billi, sabiex jiġi pprovdut għall-imsemmija prodotti l-garanziji stipulati fil-ftehim fir-rigward tal-kontroll u l-protezzjoni, għandhom jiżdiedu mal-lista tal-prodotti koperti bil-patti ta’ ftehim konklużi mill-Unjoni Ewropea mogħtija fl-Anness li jinsab mar-Regolament tal-Kummissjoni (KE) Nru 1267/94ta’ 1 ta’ Ġunju 1994 li japplika l-patti ta’ ftehim bejn l-Unjoni Ewropea u pajjiżi terzi dwar l-għarfien komuni ta’ ċertu xorb ta’ spirituż [2];
Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta’ Implimentazzjoni ta’ Xorb Spirituż,
ADOTTAT DAN IR-REGOLAMENT:
L- Artikolu 1
L-Anness li jinsab mar-Regolament (KE) Nru 1267/94 huwa b’dan issupplimentat bl-informazzjoni stipulata fl-Anness hawn mehmuż.
L- Artikolu 2
Dan ir-Regolamet għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta’ Lulju 1997.